

**HRVATSKA TURISTIČKA ZAJEDNICA**

**GLAVNI URED**

**POZIV ZA DOSTAVU PONUDA**

**Predmet nabave:**

**Usluge organizacije, prijevoza i smještaja za studijsko putovanje u Provansu**

U Zagrebu, 23. srpnja 2018.

**Organizacijska jedinica ili osoba zadužena za komunikaciju s ponuditeljima:**

Odjel za razvoj proizvoda i potpore destinacijama

**Način komunikacije i kontakt podaci:**

e-mail: [tena.franjic@htz.hr](mailto:tena.franjic@htz.hr) i tel.: 01 4699 315

1. **Predmet nabave** (naziv i kratak opis)

Usluge organizacije, prijevoza i smještaja za studijsko putovanje u Provansu.

1. **Obvezni sadržaj ponude i potrebne dokumentacije** (čl. 16. Pravilnika o nabavi)

* ispunjeni obrazac ponude koji je prilog ovog Poziva (u izvorniku, potpisano)
* popis svih sastavnih dijelova i/ili priloga ponude
* dokazi sposobnosti
* sve ostalo što je zatraženo Pozivom za dostavu ponuda za nadmetanje.

Ponuditelj treba ponuditi usluge organizacije, prijevoza i smještaja za studijsko putovanje u Provansu prema sljedećoj specifikaciji:

* datum: 2.-5.10. 2018.
* broj osoba: 100 pax
* prijevoz: povratna avionska karta na relaciji Zagreb-Nica-Zagreb, kvalitetan autobus visoke turističke klase za loko vožnje prema programu u prilogu
* dva stručna pratitelja
* četiri stručna turistička vodiča na hrvatskom ili engleskom jeziku (za 4 grupe po 25 sudionika) u gradovima koje se posjećuje, sukladno programu u prilogu
* smještaj i obroci za sudionike putovanja, vozače i pratitelje
* hoteli minimalno 4\*, sobe single use, prema programu u prilogu 1.
* organizacija i koordinacija stručnih prezentacija prema programu u prilogu
* putno zdravstveno osiguranje za sve sudionike i jamčevina paket aranžmana
* sve ostale troškove posjeta, ulaznica i sl., prostora i opreme za prezentacije navedene u programu.
* cijena treba uključivati i agencijsku proviziju, sve poreze i turističke takse
* ponuda mora uključivati uvjete i rokove otkazivanja.

1. **Podaci o dokazima sposobnosti** (čl. 12. Pravilnika o nabavi)

* dokaz o pravnom statusu ponuditelja (preslika izvoda iz trgovačkog, obrtnog ili drugog odgovarajućeg registra)
* potvrda nadležne Porezne uprave o nepostojanju duga prema državi (u izvorniku ili ovjerenoj preslici, ne starija od 30 dana od dana podnošenja prijave)
* Rješenje nadležnog ureda državne uprave županije ili grada o ispunjavanju uvjeta za pružanje usluga turističke agencije
* dokaz tehničke i stručne sposobnosti: ponuđač treba imati iskustvo realizacije barem tri veća paket-aranžmana u vrijednosti 200.000,00 kn, koji uključuje avio prijevoz i najmanje dva noćenja, što dokazuje potvrdom o urednom ispunjenju ugovora. Potvrdu izdaje subjekt kojemu je predmetna usluga isporučena.

1. **Oblik, način i mjesto dostave ponude** (čl. 17. Pravilnika o nabavi)

Ponude je potrebno dostaviti na adresu: Hrvatska turistička zajednica, Iblerov trg 10/IV, 10000 Zagreb – za natječaj za studijsko putovanje.

1. **Rok dostave ponude s pripadajućom dokumentacijom** (čl. 21. Pravilnika o nabavi)

6. kolovoz 2018. do 12:00 sati.

1. **Jezik ponude i priložene dokumentacije** (čl. 18. Pravilnika o nabavi)

Hrvatski jezik.

1. **Rok valjanosti ponude**

30 dana.

1. **Vrijeme, način i mjesto otvaranja ponuda** (čl. 29. Pravilnika o nabavi)

Nejavno.

1. **Kriteriji za ocjenu ponuda**

Na temelju najniže cijene sukladno obrascu ponude koji je sastavni dio ovog poziva HTZ ćeodlučiti o ponuditeljima (u pravilu dva ili više) koje će se u postupku izravnog pregovaranja pozvati da dostave konačnu ponudu.

Naručitelj zadržava bezuvjetno pravo da u postupku izravnog pregovaranja promijeni opseg usluge te da ne prihvati dio ponude ili da sa pojedinim ponuditeljem pregovara samo o jednom dijelu ponude odnosno usluge.

1. **Način obavještavanja o rezultatima poziva**

E-mailom.

1. **Rok, način i uvjet plaćanja**

Plaćanje će se izvršiti po realizaciji studijskog putovanja i ispostavi fakture u zakonskom roku. Moguće je odobriti dio iznosa avansno, u kom slučaju je potrebno prije isplate avansa dostaviti bjanko zadužnicu na prvi viši iznos.

Jamstvo za uredno ispunjenje ugovora: Izvršitelj mora Naručitelju istovremeno sa potpisom ugovora, dostaviti Jamstvo za uredno ispunjenje ugovora. Jamstvo mora biti priloženo u formi bankarske garancije naplative u korist Naručitelja na prvi poziv. Naručitelj utvrđuje visinu jamstva u apsolutnom iznosu od 100.000,00 kn.

***Napomena:***

HTZ nije dužan odabrati ponudu te je ovlašten u bilo kojoj fazi postupka odustati od daljeg provođenja nadmetanja ili prihvata bilo koje ponude, sve do trenutka sklapanja ugovora s odabranim ponuditeljem, bez prava bilo kojeg ponuditelja na naknadu bilo kakve štete koja mu zbog tog razloga nastane ili može nastati.

Ponuditelji čija ponuda nije odabrana, odnosno koji nisu pozvani u drugu fazu postupka, nemaju pravo žalbe niti pravo na naknadu bilo kojih troškova vezanih uz ovaj postupak.

**PRILOG 1.**

**PROGRAM STUDIJSKOG PUTOVANJA U PROVANSU**

**2.10. UTORAK**

Dolazak putnika u zračnu luku Nica

Nakon preuzimanja prtljage polazak autobusima prema unutrašnjosti.

Dolazak u Grasse – kava i doručak u Bastide St Mathieu.

Posjet povijesnoj tvornici i muzeju parfema Fragonard u mjestu Grasse.

Posjet Chateau de Berne <http://www.chateauberne.com/en/>, ručak i prezentacija vinarije i hotela.

Posjet Avignonu, putem pauza za kušanje vina u Chateau La Coste vinariji.

Po dolasku u Avignon smještaj u hotel.

Odlazak prema centru grada, šetnja, večera u centru Carré du

Palais <https://www.carredupalais.fr/>, predviđeno vrijeme za održavanje stručne prezentacije.  (potrebno je osigurati prostor i opremu za prezentaciju)

Nakon koktel večere slobodno vrijeme za šetnju gradom ili zajednički povratak prema hotelu.

**3.10. SRIJEDA**

Nakon doručka polazak u regiju Luberon, te posjet pitoresknom mjestu Roussillon.

Održavanje prezentacije od strane lokalnog TZ-a. (potrebno je osigurati prostor i opremu za

prezentaciju)

Odlazak do poznate francuske tvornice kozmetičkih proizvoda, eteričnih ulja i mirisa na bazi prirodnih sastojaka L’Occitane.

Održavanje prezentacije i ručak u bistrou vinarije i hotela grupacije Relais & Chateaux – Coquillade

Village uz kušanje njihovog vina.

Nakon ručka posjet mjestu Gordes.

Večera u gastronomskom restoranu u Avignonu.

Noćenje u Avignonu.

**4.10. ČETVRTAK**

Nakon doručka odjava iz hotela i odlazak prema srednjevjekovnom mjestu Chateauneuf du Pape, gdje će se održati prezentacija mjesta.

Posjet Lex Baux de Provence.

Ručak u Les Baux de Provence ili okolici u restoranu koji nudi lokalne proizvode

Nakon ručka odlazak na izložbu u kamenolomu Les Carrieres de Lumieres.

Poslije podne dolazak u Aix-en-Provence, smještaj u hotel.

Večera u gastronomskom restoranu u tradicionalnom hotelu Le Pigonnet 5\*

Nakon večere povratak u hotel, noćenje.

**5.10. PETAK**

Nakon doručka odlazak u gradić Mougins, obilazak grada.

Ručak u u Le Mas Candille <https://www.lemascandille.com/> .

Razgled gradića St Paul de Vence.

Koktel večera u Chateau St Martin & Spa.

Odlazak prema zračnoj luci.

**OBRAZAC PONUDE**

|  |  |
| --- | --- |
| **NAZIV PONUDITELJA** |  |
| **ADRESA PONUDITELJA** |  |
| **OIB PONUDITELJA** |  |
| **E-MAIL PONUDITELJA** |  |
| **ROK VALJANOSTI PONUDE** |  |

|  |  |  |
| --- | --- | --- |
|  | **TROŠAK bez PDV-a** | **TROŠAK S PDV-om** |
| **TROŠAK PAKET ARANŽMANA STUDIJSKOG PUTOVANJA PO PUTNIKU** |  |  |
| **UKUPAN TROŠAK STUDIJSKOG PUTOVANJA ZA 100 PAX** |  |  |

Ponuda mora uključivati sljedeće usluge:

* prijevoz: povratna avionska karta na relaciji Zagreb-Nica-Zagreb, kvalitetan autobus visoke turističke klase za loko vožnje prema programu u prilogu
* dva stručna pratitelja
* četiri stručna turistička vodiča na hrvatskom ili engleskom jeziku (za 4 grupe po 25 sudionika) u gradovima koje se posjećuje, sukladno programu
* smještaj u hotelima minimalno 4\*, sobe single use, 3 noćenja s doručkom prema programu (obavezno navesti imena hotela)
* obroke prema programu:
* 1. dan: doručak i kava ili bezalkoholno piće

ručak minimalno tri slijeda i minimalno jedno alkoholno ili

bezalkoholno piće,

koktel večera i minimalno jedno alkoholno ili bezalkoholno piće

* 2. dan: ručak minimalno tri slijeda i minimalno jedno alkoholno ili

bezalkoholno piće,

večera minimalno tri slijeda i minimalno jedno alkoholno ili

bezalkoholno piće.

* 3. dan: ručak minimalno tri slijeda i minimalno jedno alkoholno ili

bezalkoholno piće,

večera minimalno tri slijeda i minimalno jedno alkoholno ili

bezalkoholno piće.

* 4. dan: ručak minimalno tri slijeda i minimalno jedno alkoholno ili

bezalkoholno piće,

koktel večera i minimalno jedno alkoholno ili bezalkoholno piće.

* troškovi ostalih usluga prema programu:
* 1. dan: posjet tvornici i muzeju parfema Fragonard,

kušanje vina

prostor i oprema za prezentaciju

* 2. dan: prostor i oprema za prezentaciju u Roussillonu,

posjet tvornici L'Occitane,

kušanje i prezentacija vina

* 3. dan: prostor i oprema za prezentaciju u mjestu Chateauneuf du Pape,

posjet izložbi u kamenolomu.

* organizacija i koordinacija stručnih prezentacija prema programu u prilogu
* putno zdravstveno osiguranje za sve sudionike i jamčevina paket aranžmana.

NAPOMENA: uz ovaj obrazac Ponuditelj je dužan dostaviti i:

1. **dokaz o pravnom statusu ponuditelja (preslika izvoda iz trgovačkog, obrtnog ili drugog odgovarajućeg registra)**
2. **potvrdu nadležne Porezne uprave o nepostojanju duga prema državi (u izvorniku ili ovjerenoj preslici, ne starija od 30 dana od dana podnošenja prijave)**
3. **Rješenje nadležnog ureda državne uprave županije ili grada o ispunjavanju uvjeta za pružanje usluga turističke agencije**
4. **dokaz tehničke i stručne sposobnosti: ponuđač treba imati iskustvo realizacije barem tri veća paket-aranžmana u vrijednosti 200.000,00 kn što dokazuje potvrdom o urednom ispunjenju ugovora. Potvrdu izdaje subjekt kojemu je predmetna usluga isporučena.**
5. **razrađen program putovanja s navedenim imenima ponuđenih hotela i restorana, specifikacijom ponuđenih obroka te uvjete i rokove otkazivanja.**

**Datum i mjesto: Potpis i pečat ponuditelja:**